ສະພາແຫ່ງຊາດມຽນມາ ຮັບຜ່ານກົດໝາຍ ລົງທຶນຈາກຕ່າງປະເທດ
ກົດໝາຍລົງທຶນຂອງມຽນມາ ອານຸຍາດໃຫ້ ພວກນັກລົງທຶນຕ່າງປະເທດ ມີສິດ ເປັນເຈົ້າຂອງກິດຈະການ ລົງທຶນຮ່ວມກັບ ນັກທຸລະກິດມຽນມາ ໄດ້ເຖິງ 50%.
ສະພາແຫ່ງຊາດມຽນມາ ໄດ້ຮັບຜ່ານກົດໝາຍວ່າດ້ວຍການ ລົງທຶນຂອງຕ່າງປະເທດທີ່ໄດ້ມີການລໍຖ້າມາເປັນເວລາດົນນານ ແລ້ວນັ້ນ ທີ່ປະເທດດັ່ງກ່າວຫວັງວ່າ ຈະພາໃຫ້ມີການລັ່ງໄຫລ ເຂົ້າໄປລົງທຶນຢູ່ໃນປະເທດ ທີ່ໄດ້ຖືກໂດດດ່ຽວມາເປັນເວລາ ດົນນານແຫ່ງນັ້ນ ຢ່າງຖ້ວມລົ້ນ ກົດໝາຍໃໝ່ດັ່ງກ່າວນີ້ ແມ່ນອານຸຍາດໃຫ້ພວກນັກລົງທຶນຕ່າງ ປະເທດ ມີສິດເປັນເຈົ້າຂອງກິດຈະການລົງທຶນຮ່ວມກັບນັກທຸ ລະກິດມຽນມາໄດ້ເຖິງ 50% ພວກສະມາຊິກສະພາທັງຫລາຍ ໄດ້ຍົກເລີກແຜນການທີ່ວາງ ໄວ້ໃນເມື່ອກ່ອນ ທີ່ຮຽກຮ້ອງໃຫ້ຕ່າງປະເທດ ມີເງິນລົງທຶນຢ່າງ ໜ້ອຍ 5 ລ້ານໂດລາ ລຸນຫລັງທີ່ໄດ້ຖືກໂດດດ່ຽວມາເປັນເວລາຫລາຍທົດສະວັດ ການປ່ຽນຂອງມຽນມາຈາກ ການປົກຄອງຂອງທະຫານ ໄປສູ່ການປົກຄອງຂອງພົນລະເຮືອນ ໃນໄລຍະ 18 ເດືອນ ຜ່ານມາ ໄດ້ກະຕຸ້ນຄວາມສົນໃຈອັນແຮງກ້າໃຫ້ແກ່ພວກນັກລົງທຶນທີ່ຢາກເຂົ້າໄປລົງ ທຶນຢູ່ໃນມຽນມາ ຊຶ່ງເປັນປະເທດທີ່ອຸດົມສົມບູນໄປດ້ວຍຊັບພະຍາກອນທໍາມະຊາດ ນັ້ນ